তেজপুৰৰ ওঠৰ মাইলৰ পৰা ডিব্ৰুগড় অভিমূখে গৈ থকা অৱস্থাত বিশ্বনাথৰ সাধাৰুত নিশা পাঁচজনীয়া ডকাইতৰ দলে কেঁচা পাচলি কঢ়িওয়া ডি আই গাড়ীত পিষ্টল দেখুৱাই গাড়ীখনৰ চালকৰ পৰা ধন লুটি নিয়ে।
যোৱা নিশা ১১.৩০ মান বজাত ওঠৰ মাইলৰ পৰা কেঁচা শাক পাচলি লৈ শুকুৰ আলি নামৰ লোকজনে আন এজন সহযোগীৰ সৈতে বিশ্বনাথ হৈ ডিব্ৰুগড় অভিমূখে গৈ থকা অৱস্থাত হঠাৎগাড়ীখন বিশ্বনাথৰ সাধাৰুত যান্ত্ৰিক বিজুতী ঘটি ৰৈ যাবলগীয়া হয়।
সেই সময়তে তেজপুৰৰ পিনৰ পৰা বিশ্বনাথৰ দিশে আহি থকা বগা ৰঙৰ Swift Desire গাড়ীত পাঁচজন অস্ত্ৰধাৰী যুৱকে আহি আক্ৰমণ কৰে গাড়ী চালক শুকুৰ আলিক।
হাতত পিষ্টল লৈ দুৰ্বৃত্তৰ দলটোৱে গাড়ী চালক আৰু সহযোগীক চিঞৰ বাখৰ কৰিলে প্ৰাণে মৰাৰ ভাবুকি প্ৰদান কৰে আৰু গাড়ী চালক শুকুৰ আলিৰ পকেটত থকা ১৭৫০০ টকা ডকাইতি কৰি সেই স্থানৰ পৰা দলটোৱে পলায়ন কৰে।
আনহাতে, গাড়ীৰ চালক শুকুৰ আলিয়ে দাবী কৰা মতে দুৰ্বৃত্তৰ দলটোৱে লৈ অনা ছুইফ্ট ডিজায়েৰ গাড়ীখনৰ নম্বৰ হ'ল AS12-Y-8883 আৰু ভুক্তভোগীৰ ডি আই গাড়ীখনৰ নম্বৰ হ'ল AS12BC:5108।
ইতিমধ্যে ভুক্তভোগী শুকুৰ আলিয়ে বিশ্বনাথ চাৰিআলি সদৰ আৰক্ষী থানাত এই ডকাইতি ঘটনাৰ সন্দৰ্ভত এখন এজাহাৰ দাখিল কৰিছে আৰু বিশ্বনাথ চাৰিআলি সদৰ আৰক্ষী থানাইও এই চাঞ্চল্যকৰ ডকাইতি ঘটনাৰ সন্দৰ্ভত তদন্ত আৰম্ভ কৰিছে।
Covid Update অ'মিক্ৰণৰ আতংকৰ মাজতে ৰাজ্যত নতুনকৈ কিমান আক্ৰান্ত হ'ল কোভিডত; মৃত্যু কিমানৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
